‘कैंजा’ उपन्यास में सुरेश और मालदारिन की पगली लड़की बसंती के सम्बन्धों से रोहित का जन्म होता है। नंदी सुरेश के साथ विवाह करके रोहित की सौतेली माँ का भार अपने ऊपर लेती है। वह कहती है- “मैंने आप सबको यहाँ क्यों बुलाया है, शायद ताई आपको बता चुकी है। मैंने निश्चय किया है कि मैं सुरेश भट्ट से विवाह करूँगी। रोहित आज तक यही जानता है कि मैं ही उसकी सगी माँ हूँ। आप सबसे मैं हाथ जोड़कर अनुरोध करती हूँ, कल उसके घर लौटने पर कोई भी उससे इस विवाह की चर्चा न करे।”